Presuda Općeg suda od 28. lipnja 2023. – Polynt/ECHA
(predmet T-207/21)1
„REACH – Evaluacija tvari – Heksahidro-4-metilftalni anhidrid _– Odluka ECHA-e kojom se zahtijeva provođenje jednog ili više dodatnih ispitivanja – Članak 40. Uredbe (EZ) br. 1907/2006 – Žalba podnesena žalbenoj komisiji– Pogreška koja se tiče prava”
Jezik postupka: engleski
Stranke
Tužitelj: Polynt SpA (Scanzorosciate, Italija) (zastupnici: C. Mereu, P. Sellar i I. Zonca, odvjetnici)
Tuženik: Europska agencija za kemikalije (zastupnici: N. Herbatschek, T. Basmatzi i M. Goodacre, agenti)
Predmet
Svojom tužbom koja se temelji na članku 263. UFEU-a tužitelj zahtijeva poništenje odluke žalbene komisije A-015-2019 Europske agencije za kemikalije (ECHA) od 9. veljače 2021. kojom je odbijena njegova žalba protiv odluke o prijedlogu ispitivanjâ podnesenom u njegovom registracijskom dosjeu za tvar heksahidro-4-metilftalni anhidrid.
Izreka
Tužba se odbija.
Društvu Polynt SpA se nalaže snošenje troškova, uključujući troškove postupka privremene pravne zaštite.
____________
1     SL C 228, 14. 6. 2021.